Diari Oficial de la Generalitat Valenciana


Sumari del DOGV 6799, del 19-06-2012 (2012/5789)

Subhasta d'un bé immoble a València.
------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5789


Organisme emissor
:   Notaria d'Alfonso Mulet Signes

Tipus de document
:   Subhasta

Subhasta d'un bé immoble a València. [2012/5789]  
Alfonso Mulet Signes, notari del Col·legi de València, amb residència a la capital, i amb despatx al carrer Universitat, número 4, 1r, faig saber:  
Que davant meu es tramita la venda extrajudicial, conforme a l'article 129 de la Llei Hipotecària, de la finca següent: pis quart, porta número 16; és del tipus A; comprén una superfície útil aproximada de 77 metres quadrats, si bé, segons qualificació definitiva és de 75,06 metres quadrats; interiorment es troba distribuïda en vestíbul, tres dormitoris, menjador, cuina, lavabo i dotada de balcó; limita: pel seu front, amb pis quart porta número 15, corredor d'entrada, buit de l'escala i celobert; dreta entrant, amb edifici dels senyors Ontesinos i Puig; esquerra, amb carrer de Motilla del Palancar; i per l'esquena, amb l'edifici de Miguel Pla Montalvo; quota de participació 3%; inscrita en el Registre de la Propietat de Valencia-nou, tom 2.269, llibre 19, foli 120, finca 2.584; que forma part d'un edifici situat a 46013 València, amb frontera principal a l'avinguda del Primat Reig, número 51, i confronta també amb el carrer Motilla del Palancar.  
  
Atés que s'han complit els tràmits previs, procedix la subhasta de la finca i se'n fa saber les condicions:  
Tindrà lloc a la meua notaria sítia en el carrer Universitat, número 4, 1r, de València. La primera subhasta, el 24 de juliol de 2012, a les 10.00 hores, sent el tipus base el de dos-cents un mil dos-cents quaranta-tres euros i vint-i-quatre cèntims (201.243,24 €); de no haver-hi postor o si resultara fallida, la segona subhasta, el 4 de setembre de 2012, a les 10.00 hores, el tipus de la qual serà el 75% de la primera; de no haver-hi postor o si resultara també fallida, la tercera subhasta, el 4 d'octubre de 2012, a les 10.00 hores sense subjecció a cap tipus, però amb les limitacions de l'article 670 de la Llei d'Enjudiciament Civil; i si hi haguera pluralitat de millores en la tercera subhasta, la licitació entre millorants i millor postor, el dia 13 de setembre de 2012, a les 10.00 hores.  
La documentació i la certificació del registre a què es referixen els articles 236, a i b del Reglament Hipotecari, es poden consultar a la notaria de dilluns a divendres, de 09.00 a 14.30 hores. S'entendrà que tot licitador accepta com bastant la titulació aportada. Les càrregues, els gravàmens i els assentaments anteriors a la hipoteca que s'executa continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga en la primera i la segona subhasta i, en la tercera, un 20% del tipus de la segona per mitjà de xec bancari a nom del notari. Podran fer-se postures per escrit, en plec tancat, acompanyant el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
  
València, 11 de juny de 2012.- El notari: Alfonso Mulet Signes.